open-index/open-wikipedia-markdown huggingface dataset:
ΦΚ Μέταλουργκ Σκοπίων

Η **ΦΚ Μέταλουρκ Σκοπίων** (ФК Металург Скопје) είναι μια ποδοσφαιρική ομάδα από τα Σκόπια, Βόρεια Μακεδονία. Συμμετέχει στο Πρωτάθλημα ποδοσφαίρου Βόρειας Μακεδονίας. Ιδρύθηκε το 1964. Έδρα της ομάδας είναι το Στάδιο Ζελεζάρνιτσα χωρητικότητας 3.000 θεατών.

## Τίτλοι
** [[Πρωτάθλημα ποδοσφαίρου Βόρειας Μακεδονίας]]:**
*Φιναλίστ (3): 2010–11, 2011–12, 2012–13

** [[Κύπελλο Βόρειας Μακεδονίας (ποδόσφαιρο ανδρών)]]:**
***Κυπελλούχος (1):** 2010–11
*Φιναλίστ (1): 2013–14

** Σούπερ Καπ της Βόρειας Μακεδονίας:**
*Φιναλίστ (1): 2011

## Εξωτερικοί σύνδεσμοι

*Official Website 
*Club info at Macedonian Football 
*Football Federation of Macedonia 
*Makedonski fudbal 

Κατηγορία:Ποδοσφαιρικές ομάδες Βόρειας Μακεδονίας
Κατηγορία:Ιδρύσεις ποδοσφαιρικών ομάδων το 1964
Ιός Έμπολα

Ο ***ιός 'Εμπολα*** (πρώην επίσημη ονομασία ***Zaire ebolavirus***, ή **EBOV**) είναι ένα ιολογικό taxon, είδος που περιλαμβάνεται στο γένος *ebolavirus*, της οικογένειας των *filoviridae*, τα μέλη της οποίας ονομάζονται *filovirus*. Η τάξη είναι *mononegavirales*.  
Ο ιός Έμπολα του Ζαΐρ (*Zaire ebolavirus*) είναι ο πλέον επικίνδυνος από τους έξι ιούς του γένους *ebolavirus*, που είναι αιτιολογικός παράγοντας της ασθένειας του ιού Έμπολα Ο ιός προκαλεί σοβαρό αιμορραγικό πυρετό σε ανθρώπους και άλλα πρωτεύοντα θηλαστικά. Ο EBOV είναι παθογόνο του Επιπέδου Κινδύνου 4, το υψηλότερο στην κλίμακα, και έχει καταχωρηθεί επίσημα ως βιολογικό όπλο στον έλεγχο εξαγωγών-εισαγωγών.

## Είδη και έκθεση
Το όνομα *Zaire ebolavirus* προέρχεται από το Ζαΐρ (τη χώρα στην οποία ανακαλύφθηκε αρχικά ο ιός Έμπολα) και το ταξονομικό του πρόθεμα είναι *ebolavirus* (που υποδηλώνει είδος του ιού Έμπολα. Επίσης, είναι ένας από τους 30 γνωστούς ιούς που μπορούν να προκαλέσουν ιογενές σύνδρομο αιμορραγικού πυρετού. Το γένος *Ebolavirus* επί του παρόντος διαθέτει πέντε (5) διακριτά είδη: *Sudan ebolavirus*, *Zaire ebolavirus*, *Tai Forest ebolavirus*, *Reston ebolavirus* και *Bundibugyo ebolavirus.*

*Κύρια έκθεση: συμβαίνει τυπικά όταν ταξιδεύει κανείς ή εργάζεται σε ενδημική από τον ιό περιοχή.
*Δευτερεύουσα έκθεση: συμβαίνει τυπικά από άνθρωπο σε άνθρωπο, κατά τη διάρκεια της ιατρικής φροντίδας, ή της ταφής μολυσμένων ασθενών. Συμβαίνει, επίσης, εξαιτίας της έκθεσης ανθρώπων σε θηλαστικά μολυσμένα από τον ιό

## Επιδημιολογία

Ο EBOV είναι ένας από τους τέσσερεις *ebolaviruses* που προκαλούν την Ασθένεια ιού Εμπόλα (EVD) στους ανθρώπους (αναφέρεται επίσης και ως αιμορραγικός πυρετός Εμπόλα, EHF). Κατά το παρελθόν, ο EBOV προκάλεσε τις ακόλουθες EVD εξάρσεις:

## Παραπομπές

## Εξωτερικοί σύνδεσμοι
* Ebola: Africa’s Bloody Disease
* Ebola Hemorrhagic Fever - CDC.gov
* The Ebola Virus 3D μοντέλοτου ιού Εμπόλα, από τη Visual Science, Μόσχα. 
* ICTV Files and Discussions - Φόρουμ συζήτησης για τη Διεθνή Επιτροπή Ταξινόμησης των Ιών 


Κατηγορία:Ιοί
Κατηγορία:Τροπικές ασθένειες
Καμίλο Τόρες

Ο **Καμίλο Τόρες** (ισπαν.: *Camilo Torres Restrepo*, 3 Φεβρουαρίου 1929-15 Φεβρουαρίου 1966) ήταν Κολομβιανός σοσιαλιστής επαναστάτης, ιερέας της Ρωμαιοκαθολικής εκκλησίας στρατευμένος στο κίνημα της Θεολογίας της Απελευθέρωσης και μέλος του Εθνικού Απελευθερωτικού Στρατού (*ELN*).

thumb|200px|right|Ο Καμίλο Τόρες μαζί με Κολομβιανούς αγρότες 
Ο Καμίλο Τόρες, υποστηρίζοντας ότι *"η βία προέρχεται από αυτόν που αφαιρεί την μπουκιά από το στόμα του φτωχού και όχι από αυτόν που αμύνεται να συντηρηθεί στη ζωή"*, σε όλη του τη ζωή προσπάθησε να συνδιάσει τη χριστιανική πίστη με την αριστερή επαναστατική δράση. Μάλιστα, του αποδίδεται το γνωστό απόφθεγμα: *"Αν ζούσε σήμερα Ιησούς, θα ήταν επαναστάτης"*.

## Βιογραφικά στοιχεία
Ο Τόρες, όντας χειροτονημένος ιερέας, αρχικά δίδαξε κοινωνιολογία στο Εθνικό Πανεπιστήμιο της Κολομβίας, όμως υποχρεώθηκε σε παραίτηση καθώς εκδήλωσε αλληλεγγύη σε κάποιους διωκόμενους κομμουνιστές φοιτητές. Αρχικά συμμετείχε στο πολιτικό κίνημα του Ενιαίου Μετώπου του Λαού της Κολομβίας, ενώ αργότερα εντάχθηκε στο αντάρτικο του *ELN*. Σκοτώθηκε στην πρώτη του συμμετοχή σε μάχη, όταν ο *ELN* έστησε ενέδρα σε περίπολο του Κολομβιανού στρατού.

## Δείτε επίσης
* Θεολογία της Απελευθέρωσης
* Όσκαρ Ρομέρο

## Υποσημειώσεις



## Εξωτερικοί σύνδεσμοι
*  Camilo Vive 

Κατηγορία:Επαναστάτες
Κατηγορία:Κομμουνιστές
Κατηγορία:Ρωμαιοκαθολικοί ιερείς
Κατηγορία:Κολομβιανοί κληρικοί
Κατηγορία:Θεολογία της Απελευθέρωσης
Επιστολή Ιακώβου

[thumb|Το χειρόγραφο ''Minuscule 319'' της Επιστολής Ιακώβου, που ανάγεται τον [12ος αιώνας|12ο αιώνα]]
Η **Επιστολή Ιακώβου** είναι ένα από τα 27 βιβλία της Καινής Διαθήκης. Η επικρατέστερη άποψη είναι ότι συγγραφέας της ήταν ο Ιάκωβος ο αδελφόθεος. Κάποιοι μελετητές υποστηρίζουν πως η συγγραφή της επιστολής θα πρέπει να ολοκληρώθηκε στο χρονικό διάστημα μεταξύ του 45 και του 48, ενώ υπάρχει και η άποψη πως ο Ιάκωβος την έγραψε, αργότερα, γύρω στο 62 μ.Χ..

## Διάγραμμα περιεχομένου
* Χαιρετισμός. (1:1)
* Δοκιμασίες και πειρασμοί. (1:2-17)
* Ο λόγος του Θεού. (1:18-27)
* Καταδίκη της μεροληψίας. (2:1-13)
* Έργα και πίστη. (2:14-26)
* Η γλώσσα: Ευλογία ή κατάρα; (3:1-12)
* Σοφία: Η αληθινή και η ψεύτικη. (3:13-18)
* Ζηλοφθονία: Αίτια και θεραπεία. (4:1-17)
* Οι πλούσιοι και η επερχόμενη κρίση. (5:1-6)
* Εκκλησία και υπομονή. (5:7-12)
* Η προσευχή και η θεραπεία των ασθενών. (5:13-20)

## Υποσημειώσεις


## Εξωτερικοί σύνδεσμοι

* newlife4you.gr: το αρχαίο κείμενο του βιβλίου στην κριτική έκδοση των Νέστλε-Άλαντ
* gospel.gr : το βιβλίο στην Νεοελληνική Μετάφραση και στην Μεταφορά στη Νεοελληνική

Κατηγορία:Βιβλία της Καινής Διαθήκης
Μπασμάλα

Η ***Μπασμάλα*** (αραβικά: بسملة *basmala*), γνωστή και από την αρχική φράση ***μπισμιλά*** (*Bismillah*, بسم الله, *στο όνομα του Θεού*) είναι το περιληπτικό ουσιαστικό για την ισλαμική φράση *b-ismi-llāhi r-raḥmāni r-raḥīmi*. Είναι η φράση η οποία απαγγέλεται πριν από κάθε *[[σούρα]]* (κεφάλαιο) του Κορανιού – εκτός από την ένατη (*[[Ατ-τάουμπα]]*) – καθώς και στο 27:30 και η οποία συνήθως μεταφράζεται «Στο όνομα του Θεού ελεήμονα, φιλανθρώπου». Από τις 113 φορές που εμφανίζεται ως αρχή σούρας, μόνο στην πρώτη θεωρείται ότι είναι άγια (āya), παντού ωστόσο θεωρείται τμήμα του ιερού κειμένου. 

Χρησιμοποιείται από τους μουσουλμάνους σε διάφορες περιστάσεις (για παράδειγμα στην καθημερινή προσευχή, σαλάτ) και συνήθως αποτελεί την πρώτη φράση στο προοϊμιο συνταγμάτων ισλαμικών χωρών.

:بسم الله الرحمن الرحيم
: **

Στο σύστημα Unicode, τα αραβικά γράμματα της μπασμάλα κωδικοποιούνται ως μία λιγκατούρα στο σημείο U+FDFD.

## Παραπομπές


Κατηγορία:Ισλαμική ορολογία
Αντιπλοίαρχος

Ο **Αντιπλοίαρχος** (Ανπχος) είναι βαθμός ανώτερου αξιωματικού (OF-4) στο Ελληνικό Πολεμικό Ναυτικό και στο Λιμενικό Σώμα − Ελληνική Ακτοφυλακή, το διακριτικό του είναι χρυσό. Ο αντιπλοίαρχος είναι αντίστοιχος του αντισυνταγματάρχη στο πεζικό, του αντισμήναρχου στην πολεμική αεροπορία, του Αστυνομικού Υποδιευθυντή, της Ελληνικής Αστυνομίας και του Αντιπύραρχου στην Πυροσβεστική.
Ο βαθμός του Αντιπλοίαρχου είναι ανώτερος του Πλωτάρχη και κατώτερος του Πλοίαρχου. 

Στους αγγλόφωνους στρατούς ο αντίστοιχος βαθμός καλείται **Commander** και στους γαλλόφωνους **Capitaine de frégate**.


File:GR-Navy-OF4.svg|Η επωμίδα του Αντιπλοίαρχου στο ελληνικό/κυπριακό πολεμικό ναυτικό.
File:GR-Navy-OF4-sleeve.svg|Το διακριτικό καρπού του Αντιπλοίαρχου στο ελληνικό/κυπριακό πολεμικό ναυτικό.
File:GR-Coastguard-OF4-sleeve.svg|Το διακριτικό καρπού του Αντιπλοίαρχου στο λιμενικό σώμα - ακτοφυλακή.
File:GR mercantile marine Lieutenant Commander.svg|Το διακριτικό καρπού του Ύπαρχου στο εμπορικό ναυτικό.


## Δείτε επίσης

* Βαθμοί και διακριτικά των αξιωματικών του Ελληνικού Πολεμικού Ναυτικού

Κατηγορία:Στρατιωτικοί βαθμοί
Μπολσένα

Η **Μπολσένα** είναι πόλη και δήμος της Ιταλίας στην επαρχία του Βιτέρμπο, στο βόρειο Λάτιο στην ανατολική ακτή της λίμνης Μπολσένα. Βρίσκεται 10 χιλιόμετρα βόρεια-βορειοδυτικά του Μοντεφιασκόνε και 36 χιλιόμετρα νοτιοδυτικά του Βιτέρμπο. Η αρχαία οδός Via Cassia, σήμερα ο αυτοκινητόδρομος SR143, ακολουθεί την ακτή της λίμνης για κάποιο διάστημα, περνώντας από την Μπολσένα.

## Ιστορία

Ενώ είναι σχετικά βέβαιο ότι η πόλη είναι αυτή που «διαδέχτηκε» την αρχαία ρωμαϊκή πόλη Volsinii (αρχαία ελληνικά: Βολσίνιοι) (κάποιες φορές αναφερόμενη ως *Volsinii Novi* – Νέοι Βολσίνιοι για να γίνεται διάκριση από την ετρουσκική πόλη), οι γνώμες των ακαδημαϊκών διχάζονται για το αν η πόλη *Volsinii* είναι η ίδια με την αρχαία ετρουσκική πόλη Velzna ή Velsuna (που κάποιες φορές αναφέρεται *Volsinii Veteres* – Παλαιοί Βολσίνιοι), με άλλη πιθανή πόλη το Ορβιέτο, το οποίο βρίσκεται 20 χιλιόμετρα βορειοανατολικά. Ο εξερευνητής Τζορτζ Ντέννις τονίζει η πόλη της Μπολσένα δεν έχει ετρουσκικά χαρακτηριστικά. Για παράδειγμα, οι ετρουσκικές πόλεις χτίζονταν σε βραχώδη περιοχή που να μπορεί να υπερασπίζονται εύκολα και ο λόφος όπου βρίσκεται το κάστρο δεν είναι τέτοιου είδους τοποθεσία. Ο ρωμαίος ιστορικός Πλίνιος είπε ότι ένας κεραυνός έπεσε από τον θεό Άρη στην Μπολσένα, "την πιο πλούσια πόλη στην Τοσκάνη", και όλη η πόλη κάηκε από αυτόν τον κεραυνό. Ο πληθυσμός μετακόμισε αλλού, και ο Ντέννις πιστεύει ότι εκείνο το μέρος ήταν η Μπολσένα. Η νέα πόλη πήρε το όνομα της παλιάς, και έτσι η ρωμαϊκή Μπολσένα έχει ετρουσκικό όνομα. Πρότεινε μια σειρά βραχωδών τοποθεσιών μεταξύ των οποίων και το Ορβιέτο, αλλά δεν το προκρίνει δεδομένου ότι είναι αρκετά μακριά.

Η Μπολσένα είναι γνωστή για ένα θαύμα που λέγεται ότι συνέβη εκεί το 1263, όταν ένα ιερέας από τη Βοημία ο οποίος είχε αμφιβολίες για το δόγμα της μετουσίωσης, ανέφερε ότι ο άρτος της Θείας Ευχαριστίας μάτωνε απάνω στο ύφασμα πάνω στο οποίο εναποτίθενται τα σκεύη. Ο Καθεδρικός του Ορβιέτο τελικά χτίστηκε για να μνημονεύσει το γεγονός, και να φιλοξενήσει το ύφασμα. Μια φημισμένη νωπογραφία (*fresco*) του Ραφαήλ και της σχολής του στα "Δωμάτια του Ραφαήλ" στο Αποστολικό Παλάτι του Βατικανού αναπαριστά το γεγονός.

## Εικόνες

File:Bolsena stadttor.jpg|Η πύλη της πόλης κάτω από το κάστρο
File:Bolsena und see von oben.jpg|Άποψη της λίμνης
File:Bolsena 1.jpg|Άποψη της χώρας
File:Etruscan pendant with swastika symbols Bolsena Italy 700 BCE to 650 BCE.jpg|Ετρουσκικό περίαπτο με διάκοσμο με σβάστικες, Μπολσένα, 700-650 π.Χ.


## Παραπομπές


## Εξωτερικοί σύνδεσμοι

* 
* 
* 

Κατηγορία:Πόλεις του Λάτιου
Κατηγορία:Ετρούσκοι
Ανεμοδαρμένα Ύψη (αποσαφήνιση)

Ο όρος **Ανεμοδαρμένα Ύψη** μπορεί να αναφέρεται στα: 

* Ο πύργος των καταιγίδων (ταινία, 1939), δράμα του κινηματογράφου γνωστό και ως *Ανεμοδαρμένα Ύψη* 
* Ανεμοδαρμένα Ύψη, μυθιστόρημα της Έμιλι Μπροντέ που εκδόθηκε το 1847.
See You in Hell

Το **See You in Hell** είναι το πρώτο στούντιο άλμπουμ του βρετανικού χέβι μέταλ συγκροτήματος Grim Reaper, το οποίο κυκλοφόρησε το 1983 στην Ευρώπη και στις 13 Ιουλίου 1984 στις Ηνωμένες Πολιτείες. 

## Ιστορία του δίσκου
Το 1982, ο τραγουδιστής Στιβ Γκρίμετ αντικατέστησε τον Πολ ΝτεΜερκάντο στο μικρόφωνο των Grim Reaper, ηχογραφώντας το ντέμο "*For Demonstration Only*". Στο συγκρότημα επανεντάχθηκε ο ντράμερ Λι Χάρις και υπέγραψαν στην "Ebony Records" για τον πρώτο τους δίσκο. Την παραγωγή του άλμπουμ ανέλαβε ο Ντάριλ Τζόνστον, ολοκληρώνοντας την δουλειά μέσα σε διάστημα μόλις τεσσάρων ημερών.

Το ντεμπούτο των Grim Reaper με τίτλο "*See You in Hell*", κυκλοφόρησε το 1983 στην Ευρώπη και το καλοκαίρι του 1984 στην αντίπερα όχθη του Ατλαντικού. Παρά την κακή παραγωγή του, οι πωλήσεις ήταν ιδιαίτερα ικανοποιητικές, αφού κατάφερε να μπει στο Top-100 του Billboard, και τελικά ξεπέρασαν τις 200.000 αντίτυπα.

Ο τίτλος του δίσκου ήταν παρεμφερής στην στιχουργική του συγκροτήματος, το οποίο ασχολήθηκε με "σκοτεινή" θεματολογία, ιδιαίτερα σε κομμάτια όπως το "*Dead on Arrival*".

Για μία μικρή περίοδο, το 1983, οι Grim Reaper ενέταξαν στην σύνθεση τους τον κιμπορντίστα Άντι Τόμας για τις ζωντανές τους εμφανίσεις, αλλά επέστρεψαν στο να είναι τετραμελές σχήμα για την περιοδεία του άλμπουμ στην Βόρεια Αμερική, όπου έπαιζαν με συγκροτήματα όπως οι Exciter και οι Santers.

Το άλμπουμ επανεκδόθηκε το 1998 μαζί με τον δεύτερο τους δίσκο, "*[[Fear No Evil]]*" και δύο χρόνια αργότερα από την "Spitfire Records" σε μορφή CD.

## Τραγούδια
1. **See You in Hell** *(Bowcott, Grimmet)* - 4:18
2. **Dead on Arrival** *(Bowcott, Grimmet)* - 4:34
3. **Liar** *(Bowcott, Grimmet)* - 2:49
4. **Wrath of the Ripper** *(Bowcott, Grimmet)* - 3:14
5. **Now or Never** *(Bowcott, Grimmet)* - 2:53
6. **Run for Your Life** *(Bowcott, Grimmet)* - 3:42
7. **The Show Must Go On** *(Bowcott, DeMercado)* - 7:26
8. **All Hell Let Loose** *(Bowcott, Grimmet)* - 4:25

## Θέσεις τσαρτ
***See You In Hell*** *(άλμπουμ)*

***Επίσημη κυκλοφορία: [[13 Ιουλίου]] [[1984]]***

## Τα μέλη των Grim Reaper
Το **See You In Hell** ηχογραφήθηκε από τους εξής μουσικούς:

* **[[Στιβ Γκρίμετ]]** - *[[Φωνητική|φωνητικά]]*
* **Νικ Μπάουκοτ** - *[[κιθάρα]]*
* **Ντέιβ Γουάνκλιν** - *[[μπάσο]]*
* **Λι Χάρις** - *[[τύμπανα]]*

## Παραπομπές


## Πηγές
* See You in Hell - Grim Reaper | Songs, Reviews, Credits, Awards | AllMusic
* Grim Reaper - See You in Hell - Encyclopaedia Metallum

Κατηγορία:Δισκογραφία των Grim Reaper
Κατηγορία:Άλμπουμ του 1984
Βαϊγκάτς

Η νήσος **Βαϊγκάτς** (ρωσικά: *Вайгач*) είναι ρωσικό νησί στον Αρκτικό ωκεανό, ανάμεσα στην θάλασσα Πιτσόρα και την θάλασσα Κάρα. Το νησί χωρίζεται από την χερσόνησο Γιουγκόρσκι στην ηπειρωτική χώρα με το στενό Γιουγκόρσκι και από την Νόβαγια Ζέμλια με το στενό Κάρα. Διοικητικά ανήκει στον αυτόνομο θύλακα της Νενετσίας της περιφέρειας Αρχάγγελσκ. Έχει έκταση 3.383 τετραγωνικά χιλιόμετρα.

Κατηγορία:Νησιά του Όμπλαστ του Αρχάγγελσκ
Ελισαμπέτ Άλβαρες

Η **Ελισαμπέτ Άλβαρες** (*Elizabeth Álvarez*, ισπανική προφορά ΔΦΑ: [elisaˈβet ˈalβaɾes], Σιουδάδ Χουάρες, 30 Αυγούστου 1977) είναι μεξικανή ηθοποιός τηλενουβέλας. 

Σπούδασε στο Centro de Educación Artística της Televisa (CEA - Κέντρο της Καλλιτεχνικής Εκπαίδευσης) 

Συμμετείχε στη τηλενουβέλα "Las Vías del Amor" παίζοντας την Σόνια.

Η Ελισαμπέτ Άλβαρες επιλέχθηκε για να είναι στην τρίτη έκδοση του Big Brother VIP, αλλά αποβλήθηκε το 2004. Η Ελισαμπέτ παντρεύτηκε τον συμπρωταγωνιστή τηλενουβέλας της, Χόρχε Σαλίνας, στις 15 Οκτωβρίου 2011.

## Εξωτερικοί σύνδεσμοι

* Η Ελισαμπέτ Άλβαρες στο IMDb
* Βιογραφία της Ελισαμπέτ Άλβαρες στο esmas 

Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Φρυγανοτσίχλονο

Το **Φρυγανοτσίχλονο** είναι είδος τσιχλονιού  της οικογένειας των επμπεριζίδων το οποίο είναι ενδημικό στη μεσόγειο. Αναπαράγεται στις ακτές τις Ανατολικής μεσογείου, κυρίως σε Ελλάδα, Κύπρο και Τουρκία. Είναι αποδημητικό και διαχειμάζει στο Σουδάν.  Στην Ελλάδα το συναντάμε κυρίως στα νότια, στις ακτές τηςΗπείρου και της Θεσσαλίας, στη Χαλκιδική και σε όλη σχεδόν τη νησιωτική Ελλάδα, εκτός από την Κρήτη και την Κάρπαθο που τον χώρο τον καταλαμβάνει το Βλαχοτσίχλονο. 

Φωλιάζει στο έδαφος σε περιοχές με αραιή υποτυπώδη βλάστηση και γεννάει από τέσσερα με έξι αυγά. Η διατροφή του αποτελείται από σπόρους, ενώ τα νεαρά τρέφονται και με έντομα. Το αρσενικό έχει γκρι κεφάλι και ραβδώσεις στη ράχη Η κοιλιακή του χώρα είναι πορτοκαλί και το ράμφος του ροζ χρώματος. Τα θηλυκά και οι νεοσσοί έχουν λιγότερες ραβδώσεις.

## Παραπομπές


## Εξωτερικοί σύνδεσμοι
* http://www.poulia.info/2011/10/blog-post_2970.html

Κατηγορία:Εμπεριζίδες
Κατηγορία:Πτηνά της Ελλάδας
Ντενίς Κλιάβερ

Ο **Ντενίς Ιλγίτς Κλιάβερ** (Ρωσικά: Дени́с Ильи́ч Клявер), είναι Ρώσος τραγουδιστής και ηθοποιός.

## Προσωπική ζωή
*Πατέρας - Ιλγιά Ολέϊνικοφ (πραγματικό όνομα Κλιάβερ): (1947-2012)
*Πρώτη σύζυγος - Γελένα Σεστακόβα
*Δεύτερη σύζυγος - Γιούλια Κλιάβερ: 1ος γιος: Τιμοφέι Κλιάβερ (2001), έζησαν μαζί 8 χρόνια, για τρία χρόνια η σύζυγός του δεν του έδινε διαζύγιο.
*Το 2010 αναγνώρισε την κόρη του Έβελιν (2005) από μία "ευκαιριακή" σχέση που είχε.
*Τρίτη σύζυγος - Ιρίνα Κλιάβερ: 2ος γιος: Ντανιέλ (2013).

## Δισκογραφία

### Άλμπουμ

#### Δε μου αρέσει (Не такая как все) (2013)
# Не такая как все (3:48)
# Без тебя (4:02)
# Давай поговорим (3:34)
# Улыбка (feat. Батишта) (3:48)
# Подари (4:08)
# Старый полковник (4:10)
# Твои руки (4:12)
# Мама (3:57)
# Ты одна (4:06)
# Автобан (3:31)
# Отбой (feat. Γιέβα Πόλνα) (4:20)

## Βιντεογραφία

## Παραπομπές


## Εξωτερικοί σύνδεσμοι
*https://web.archive.org/web/20190518035315/http://denisklyaver.com/

Κατηγορία:Ρώσοι τραγουδιστές
Κατηγορία:Ρώσοι ηθοποιοί
Οικογένεια Βρίγγα

Η **Οικογένεια Βρίγγα** ήταν βυζαντινή οικογένεια άγνωστης καταγωγής που ανέδειξε κάποια σημαντικά πρόσωπα. 

Το πρώτο γνωστό μέλος της οικογένεια ήταν ο Ιωσήφ Βρίγγας που ανέβηκε σε πολλά αξιώματα στην αυτοκρατορία. Επίσης ο Κωνσταντίνος Βρίγγας όπου διασώζεται ένα συμπόνιο που είχε γράψει. Μέλος της οικογένειας θεωρείται και ο αυτοκράτορας Μιχαήλ ΣΤ΄.

## Πηγές
* Α. Μαρκόπουλος, Ιωσήφ Βρίγγας

Βριγγα
Οίκος του Αννόβερου

Ο **Οίκος του Αννόβερου** () είναι μία γερμανική βασιλική δυναστεία, η οποία κυβέρνησε στο παρελθόν το Δουκάτο του Μπράουνσβαϊγκ-Λίνεμπουργκ, το Βασίλειο του Αννόβερου, το Βασίλειο της Μεγάλης Βρετανίας, το Βασίλειο της Ιρλανδίας και το Ηνωμένο Βασίλειο της Μεγάλης Βρετανίας και της Ιρλανδίας. Ο τωρινός επικεφαλής του Οίκου είναι ο Ερνέστος-Αύγουστος Ε΄ πρίγκιπας του Αννόβερου, του οποίου θεία ήταν η Βασίλισσα της Ελλάδας Φρειδερίκη, που επίσης προερχόταν από τον Οίκο του Αννόβερου.

Ο Οίκος είναι πλάγιος κλάδος του Οίκου των Γουέλφων ή -όπως επίσης ονομάζεται- Οίκου των Έστε. Το 1884 απεβίωσε ο τελευταίος του μεσαίου κλάδου των Γουέλφων, ο Γουλιέλμος, δούκας του Μπράουνσβαϊγκ και τον διαδέχθηκε ο Ερνέστος Αύγουστος Β΄ ως ο πρεσβύτερος του νεότερου κλάδου Γουέλφων-Αννόβερου.

## Γενεαλογία Γουέλφων του "Μπράουνσβαϊγκ-Λύνεμπουργκ & πριγκίπων του Κάλενμπεργκ" (Αννόβερου)

## Παραπομπές


## Εξωτερικοί σύνδεσμοι
* 


Κατηγορία:Αννόβερο
Βατώντας Ευβοίας

Ο **Βατώντας** βρίσκεται βορειοανατολικά της Νέας Αρτάκης στην Εύβοια, σε απόσταση ενός χιλιομέτρου από την παραλία. Αναγνωρίστηκε το 1940 αλλά από το 1970 αποτελεί ουσιαστικά «συνοικία» της Νέας Αρτάκης, η οποία είχε αρχικά την ίδια ονομασία (Βατώντας) μέχρι το 1933  Στην απογραφή του 1961, ο Βατώντας είχε 385 κατοίκους.

Η νεότερη ιστορία του συνδέεται με τα χρόνια της Τουρκοκρατίας και της Επανάστασης, και αποτέλεσε ιδιοκτησία του Υδραίου προκρίτου Βασ. Ν. Μπουντούρη το 1838. Ο πλούσιος γαιοκτήμονας και οι απόγονοί του ανέδειξαν την περιοχή σε σημαντικό παράγοντα της αγροτικής οικονομίας στοιχείο που υπάρχει έως και σήμερα σε μικρότερο βαθμό. Σήμερα εκτός από τη γεωργία και την κτηνοτροφία, άνθηση γνωρίζει και ο κλάδος της βιοτεχνίας, με πολλές επιχειρήσεις να δραστηριοποιούνται σε διάφορους τομείς.

## Αθλητισμός
Ο Α.Ο. Αστέρας Βατώντα έδρευε στον οικισμό και αγωνιζόταν στα πρωταθλήματα τις ΕΠΣ Εύβοιας , ενώ έχει αγωνιστεί και στη Δ΄ Εθνική την περίοδο 1984-85 ενώ φέτος ιδρύθηκε η ΑΕ Βατώντα μετά την διάλυση του προηγούμενου σωματείου που αγωνίζεται στην Γ ΕΠΣ Εύβοιας 

## Πηγές

*Βιβλίο "Βατώντας-Ιστορικές αναδρομές".

Κατηγορία:Χωριά της περιφερειακής ενότητας Ευβοίας
Φρούριο Χώμα

Το **Φρούριο Χώμα** ήταν ένα βυζαντινό φρούριο στην κεντρική Ανατολία, το οποίο έπαιξε σημαντικό ρόλο στις εκστρατείες κατά των Σελτζούκων Τούρκων στα τέλη του 11ου και 12ου αιώνα.

Το Χώμα βρισκόταν στην άνω κοιλάδα του ποταμού Μαιάνδρου στη Φρυγία. Μετά τη Μάχη του Μαντζικέρτ, έγινε ένα απομονωμένο βυζαντινό φυλάκιο που περιβαλλόταν από τουρκικό έδαφος. Τα στρατεύματά που έδρευαν στο φρούριο, οι Χωματηνοί, συχνά συμμετείχαν στις εκστρατείες του Νικηφόρου Γ'  Βοτανειάτη (1078-1081) και του Αλεξίου Α Κομνηνού (1081-1118). Λόγω της στρατηγικής θέσης του σε έναν από τους δρόμους που οδηγούν στο εσωτερικό της Ανατολίας, έγινε ένα σημαντικό ορμητήριο των Κομνηνών αυτοκρατόρων στις εκστρατείες τους για να απωθήσουν τους Τούρκους. Τον 12ο αιώνα, αποτέλεσε ξεχωριστή διοικητική ενότητα ως «Χώμα και Καππαδοκία», και διοικούνταν από έναν «τοπάρχη».

Το Χώμα παρέμεινε υπό διαρκή τουρκική απειλή ολόκληρο τον 12ο αιώνα. Ο αυτοκράτορας Ισαάκιος Β΄ Άγγελος (1185-1195, 1203-1204) το οχύρωσε εκ νέου το 1193, και το μετονόμασε «Αγγελόκαστρο» δίνοντας το όνομα της δυναστείας του. Το Χώμα τελικά έπεσε στα χέρια των Τούρκων σε σύντομο χρονικό διάστημα μετά τη διάλυση της Βυζαντινής Αυτοκρατορίας από την Δ΄ Σταυροφορία το 1204.

Το Φρούριο του Σουβλαίου, που βρίσκεται σε κοντινή απόσταση, ξαναχτίστηκε από τον αυτοκράτορα Μανουήλ Α΄ (1143-1180) το 1175, αλλά εγκαταλείφθηκε μετά τη Μάχη του Μυριοκέφαλου.

## Παραπομπές


## Πηγές
* Kazhdan, Alexander, ed. (1991), *Oxford Dictionary of Byzantium*, Oxford University Press, p. 426, ISBN 978-0-19-504652-6

Κατηγορία:Βυζαντινά κάστρα
Κατηγορία:Φρυγία
Ζεμλιά Γκεόργκα

Η ακατοίκητη νήσος **Ζεμλιά Γκεόργκα** () είναι ρωσικό νησί στον Αρκτικό ωκεανό και ειδικότερα το μεγαλύτερο νησί του αρχιπελάγους της γης του Φραγκίσκου Ιωσήφ. Έχει έκταση 2.821 τετραγωνικά χιλιόμετρα και το ψηλότερο σημείο του νησιού βρίσκεται σε ύψος 416 μέτρων. Το νησί έχει μια πολύπλοκη ακτογραμμή, με πολλούς όρμους, βαθιούς κολπίσκους και ακρωτήρια. Το μεγαλύτερο μέρος του νησιού βρίσκεται κάτω από μεγάλους παγετώνες, αν και υπάρχει μία μεγάλη, χωρίς παγετώνες, χερσόνησος στο βόρειο άκρο του. Διοικητικά ανήκει στην περιφέρεια Αρχάγγελσκ. 

Το νησί ανακάλυψε ο Βρετανός εξερευνητής της Αρκτικής Μπέντζαμιν Λη Σμιθ (Benjamin Leigh Smith) και έλαβε το όνομά του προς τιμήν του τότε Πρίγκιπα της Ουαλίας Γεωργίου, του μετέπειτα βασιλιά Γεωργίου Ε΄.

Κατηγορία:Νησιά του Όμπλαστ του Αρχάγγελσκ
Σογιούζ ΤΜΑ-14

Το **Σογιούζ ΤΜΑ-14** ήταν μια αποστολή διαστημοπλοίου Σογιούζ που εκτοξεύτηκε στις 26 Μαρτίου 2009 με προορισμό τον Διεθνή Διαστημικό Σταθμό. Μετέφερε δύο μέλη της Expedition 19 καθώς και έναν τουρίστα, τον Charles Simonyi, ο οποίος πραγματοποίησε την δεύτερη διαστημική του πτήση.

## Πλήρωμα

## Παραπομπές



Κατηγορία:Διαστημικές αποστολές το 2009
Κατηγορία:Αποστολές διαστημοπλοίων Σογιούζ
Παύλος

Το όνομα **Παύλος** μπορεί να αναφέρεται:

## Άγιοι
*Απόστολος Παύλος, (1ος αιώνας)
*Άγιος Παύλος ο Πατρεύς, (3ος αιώνας)
*Παύλος Αντιοχείας (Σαμοσατέας), (3ος αιώνας)
*Παύλος ο νεομάρτυς, (19ος αιώνας)
*Παύλος (όνομα), όνομα της ορθόδοξης χριστιανικής εκκλησίας που εορτάζει στις 29 Ιουνίου.

## Βασιλείς της Ελλάδας
*Παύλος της Ελλάδας, (1901 - 1964), Βασιλιάς της Ελλάδας

## Πάπες
*Πάπας Παύλος Α΄, (8ος αιώνας)
*Πάπας Παύλος Β΄, (15ος αιώνας)
*Πάπας Παύλος Γ΄, (16ος αιώνας)
*Πάπας Παύλος Δ΄, (16ος αιώνας)
*Πάπας Παύλος Ε΄, (17ος αιώνας)
*Πάπας Παύλος ΣΤ΄, (20ος αιώνας)

Ως **Ιωάννης Παύλος**
*Πάπας Ιωάννης Παύλος Α΄, (1912 - 1978)
*Πάπας Ιωάννης Παύλος Β΄, (1920 - 2005)

## Πατριάρχες
*Επίσκοπος Νέας Ρώμης Παύλος Α΄, (4ος αιώνας)
*Πατριάρχης Παύλος Β΄, (7ος αιώνας)
*Πατριάρχης Παύλος Γ΄, (7ος αιώνας)
*Πατριάρχης Παύλος Δ΄, (8ος αιώνας)

## Άλλα πρόσωπα
*Λεύκιος Αιμίλιος Παύλος Μακεδονικός (3ος αιώνας π.Χ.)
*Παύλος Α΄ της Ρωσίας, (1754 - 1801)  
*Πατριάρχης Βελιγραδίου Παύλος, (1914 - 2009)

## Άλλες χρήσεις
*Παύλος Βοιωτίας, οικισμός.

## Δείτε επίσης
*Άγιος Παύλος, αποσαφήνιση αγίων και τοπωνυμίων
Φιλ Ραντ

Ο **Φιλ Ραντ** (*Phillip Hugh Norman Rudd*, 19 Μαΐου 1954) είναι Αυστραλός ντράμερ της χαρντ ροκ μουσικής σκηνής, γνωστός ως μέλος των AC/DC από το 1975 ως το 1983 και από το 1994 μέχρι σήμερα.

## Βιογραφία
Ο Ραντ γεννήθηκε το 1954 στην Μελβούρνη, από γονείς λιθουανικής καταγωγής. Ξεκίνησε να παίζει τύμπανα σε εφηβική ηλικία, πριν γίνει μέλος των Buster Brown με τον τραγουδιστή των Rose Tattoo, Άνγκρι Άντερσον. Στο συγκρότημα συμμετείχαν επίσης, οι κιθαρίστες Πωλ Γκραντ και Τζον Μουν, ο μπασίστας Τζόρντι Λιτς και ο κιμπορντίστας Κρις Γουίλσον. Μαζί κυκλοφόρησαν το άλμπουμ "*Something to Say*" τον Δεκέμβριο του 1974.
[thumb|left|170px|Ο Ραντ το 1995 στο [Σιάτλ]]
Ο Ραντ αποχώρησε από τους Buster Brown για να γίνει μέλος των Coloured Balls και στις αρχές του 1975 έκανε οντισιόν για τη θέση του ντράμερ των AC/DC, οι οποίοι τον ενέταξαν στο δυναμικό τους. Το ροκ εντ ρολ στυλ του συγκροτήματος ταίριαξε αμέσως με το παίξιμο του Ραντ, ο οποίος γνώρισε πολύ μεγάλη επιτυχία μαζί τους κυκλοφορώντας εννέα στούντιο και ένα ζωντανά ηχογραφημένο άλμπουμ, από το 1975 μέχρι το 1983. Μεταξύ αυτών, το υπερεπιτυχημένο "*[[Back In Black]]*", το οποίο είναι ο δεύτερος δίσκος σε πωλήσεις παγκοσμίως, όπως και τα πολυπλατινένια "*[[Highway To Hell]]*", "*[[For Those About To Rock]]*" και "*[[Let There Be Rock]]*".

Το 1980, ο τραγουδιστής των AC/DC, Μπον Σκοτ, πέθανε μετά από κατανάλωση μεγάλης ποσότητας αλκοόλ και το συγκρότημα τον αντικατέστησε με τον Μπράιαν Τζόνσον. Ο θάνατος του Σκοτ επηρέασε έντονα τον Ραντ, ο οποίος παρέμεινε μαζί τους μέχρι και την ηχογράφηση του "*[[Flick Of The Switch]]*", δίνοντας στη συνέχεια την θέση του στον Σάιμον Ράιτ.

Μετά την αποχώρηση του, ο Ραντ αποσύρθηκε στην Τοράνγκα της Νέας Ζηλανδίας όπου αγόρασε μία εταιρεία ελικοπτέρων. Για την επόμενη δεκαετία, ο Ραντ έγινε πιλότος ελικοπτέρων και οδηγός αγωνιστικών αυτοκινήτων, ενώ δημιούργησε και το δικό του στούντιο ηχογραφήσεων.

Στα τέλη του 1993, του έγινε πρόταση να επανενταχθεί στους AC/DC, παίρνοντας τη θέση του Κρις Σλέιντ. Μετά την επιστροφή του, έπαιξε στα άλμπουμ "*[[Ballbreaker]]*", "*[[Stiff Upper Lip]]*" και το # 1 σε 29 χώρες, "*[[Black Ice]]*".

Τον Δεκέμβριο του 2010, ο Ραντ καταδικάστηκε για κατοχή 25 γραμμαρίων μαριχουάνας, απόφαση η οποία αναιρέθηκε με σκοπό να έχει τη δυνατότητα να περιοδεύει με τους AC/DC.

Τον Αύγουστο του 2014, ανακοινώθηκε η κυκλοφορία του πρώτου του προσωπικού δίσκου με τίτλο "*Head Job*", έχοντας ως πρώτο σινγκλ το κομμάτι "*Repo Man*".

Στις 5 Νοεμβρίου του 2014 συνελήφθη με την κατηγορία της πρόσληψης εκτελεστή για να δολοφονήσει 2 άτομα αλλά και της κατοχής ναρκωτικών ουσιών. Μια μέρα μετά το κατηγορητήριο κατέπεσε λόγω του ότι τα στοιχεία της πρόσληψης εκτελεστή οδηγούν σε ενδείξεις και όχι αποδείξεις. Αφέθηκε προσωρινά ελεύθερος με εγγύηση και η δίκη ορίστηκε για τις 27 Νοεμβρίου.

## Δισκογραφία

## Παραπομπές


## Πηγές
* Phil Rudd | Biography | AllMusic
* Phil Rudd Biography - Angelfire
* AC/DC Biography | Rolling Stone

## Εξωτερικοί σύνδεσμοι

* AC/DC Home | The Official AC/DC Site 

Κατηγορία:Ροκ μουσικοί
Κατηγορία:Αυστραλοί μουσικοί
Κατηγορία:Ντράμερς
Κατηγορία:Μέλη των AC/DC
Watt (άλμπουμ)

***Watt*** είναι ο τίτλος του πέμπτου στούντιο άλμπουμ του αγγλικού ροκ συγκροτήματος Ten Years After, το οποίο κυκλοφόρησε σε μορφή δίσκου βινυλίου τον Δεκέμβριο του 1970 μέσω της δισκογραφικής εταιρείας "Deram". Στις 13 Νοεμβρίου 2001, το "*Watt*" επανεκδόθηκε από την "Beat Goes On" σε μορφή CD.
Οι ηχογραφήσεις πραγματοποιήθηκαν στα "Olympic Sound Studios" του Λονδίνου τον Σεπτέμβριο του 1970, με εξαιρεση την ζωντανή εκτέλεση του "*Sweet Little Sixteen*" του Τσακ Μπέρι με την οποία κλείνει ο δίσκος, η οποία ηχογραφήθηκε στις 29 Αυγούστου 1970 στο φεστιβάλ του "Isle of Wight".
Ο δίσκος ανέβηκε στο # 5 των τσαρτ της πατρίδας τους, παραμένοντας όμως στους καταλόγους επιτυχιών μόλις εννέα εβδομάδες, 18 λιγότερες σε σχέση με τον προηγούμενο δίσκο τους. Επίσης, σκαρφάλωσε στην δεύτερη θέση των ολλανδικών τσαρτ και το # 21 στο Billboard των Ηνωμένων Πολιτειών.

## Τραγούδια του δίσκου
**1. I'm Coming On** *(Alvin Lee)* - 3:48
**2. My Baby Left Me** *(Alvin Lee)* - 5:23
**3. Think About the Times** *(Alvin Lee)* - 4:43
**4. I Say Yeah** *(Alvin Lee)* - 5:17
**5. The Band With No Name** *(Alvin Lee)* - 1:37
**6. Gonna Run** *(Alvin Lee)* - 6:02
**7. She Lies in the Morning** *(Alvin Lee)* - 7:24
**8. Sweet Little Sixteen (Live)** *(Berry)* - 4:09

## Θέσεις τσαρτ
***Watt*** *(άλμπουμ)*

***Επίσημη κυκλοφορία: [[Δεκέμβριος]] [[1970]]***

## Τα μέλη των Ten Years After
Οι μουσικοί οι οποίοι ηχογράφησαν το "*Watt*" είναι οι εξής:
* **[[Άλβιν Λι]]** - κιθάρα, φωνητικά
* **[[Λίο Λάιονς]]** - μπάσο
* **[[Τσικ Τσέρτσχιλ]]** - πλήκτρα
* **[[Ρικ Λι]]** - τύμπανα

## Παραπομπές


## Πηγές
* Ten Years After - Watt | Songs, Reviews, Credits, Awards | AllMusic
* Ten Years After - Watt | Sputnikmusic
* Ten Years After reviews

Κατηγορία:Δισκογραφία των Ten Years After
Κατηγορία:Άλμπουμ του 1970
Κάστρο του Σαν Νιτσέτο

Το **Κάστρο του Αγίου Νικήτα** (*[[ιταλικά]]: Castello di Sant'Aniceto ή San Niceto*) είναι βυζαντινό κάστρο που χτίστηκε στις αρχές του 11ου αιώνα, πάνω σε ένα λόφο στη Μότα Σαν Τζιοβάνι, στην σημερινή επαρχία του Ρέτζο Καλάμπρια της νότιας Ιταλίας.

Είναι ένα από τα λίγα παραδείγματα υψηλής μεσαιωνικής αρχιτεκτονικής στην Καλαβρία, καθώς και ένα από τα λίγα καλά διατηρημένα βυζαντινά οχυρωματικά έργα στον κόσμο. Το όνομα προέρχεται από αυτό του Αγίου Νικήτα, βυζαντινού ναυάρχου που έζησε τον 7ο-8ο αιώνα.

## Ιστορία
Το κάστρο χτίστηκε ως καταφύγιο κατά τη διάρκεια μιας περιόδου στην οποία οι καταστροφές από τους Σαρακηνούς πειρατές των ακτών της Καλαβρίας και της Σικελίας ήταν συχνές. Όταν οι Νορμανδοί κατέλαβαν τη νότια Ιταλία, η δομή του κάστρου διευρύνθηκε, με την προσθήκη των ορθογώνιων πύργων.

Τον 13ο αιώνα, το κάστρο έγινε το κέντρο διοίκησης στο φέουδο Sant'Aniceto. Το 1459 καταστράφηκε από τον Αλφόνσο της Καλαβρίας.

## Αρχιτεκτονική
Το κάστρο έχει ακανόνιστο σχήμα, στην είσοδο έχει δύο τετράγωνους πύργους. Ένα μικρό απότομο μονοπάτι οδηγεί στην πεδιάδα κάτω σε μια μικρή εκκλησία, η οποία έχει νωπογραφίες και θόλο που απεικονίζει τον Χριστό Παντοκράτορα, ένα τυπικό θέμα Βυζαντινής τέχνης.

Το ύψος των καλά διατηρημένων τειχών κυμαίνεται από 3 έως 3,5 μέτρα, και το πάχος τους είναι περίπου ένα μέτρο.

## Παραπομπές


## Πηγές
*
*
*

## Εξωτερικοί σύνδεσμοι
* 

Κατηγορία:Βυζαντινά κάστρα
Κατηγορία:Κάστρα στην Καλαβρία
Νήσος του Ήλιου

Η **Νήσος του Ήλιου** (*[[ρουμανικά]]: Păcuiul lui Soare*) είναι ακατοίκητο νησί του Δούναβη γνωστό για το κάστρο του που καταλαμβάνει το μεγαλύτερο μέρος του. Βρίσκεται στη νοτιοανατολική Ρουμανία στα σύνορα της χώρας με τη Βουλγαρία, κοντά στο χωριό Οστρόβ στη Βόρεια Δοβρουτσά. Το κάστρο κατοικήθηκε από τον 8ο αιώνα έως τον 15ο που εγκαταλείφθηκε.

Σύγχρονοι ερευνητές υποθέτουν ότι τα σημερινά ερείπια του κάστρου είναι από τις αρχές του 8ου αιώνα, στα χάνια της πρώτης βουλγαρικής αυτοκρατορίας στο Δούναβη και η κύρια βάση του βουλγαρικού στόλου του Δούναβη. Έχουν βρεθεί χαραγμένα στην τοιχοποιία πολλά βουλγαρικά εμβλήματα, που μοιάζουν με εκείνα της αυτοκρατορικής πρωτεύουσας Πλίσκα. Το κείμενο από τη "Στήλη των Αγίων 40 Μαρτύρων" που βρέθηκε στο Τάρνοβο δείχνει ότι χτίστηκε πάνω σε βυζαντινά ερείπια, το μεσαιωνικό λιμάνι και το παλάτι. Κατά άλλους το κάστρο χτίστηκε μεταξύ 972-976 από τον Βυζαντινό αυτοκράτορα Ιωάννη Τσιμισκή.

## Παραπομπές


Κατηγορία:Νησιά του Δούναβη
Κατηγορία:Νησιά της Ρουμανίας
Κατηγορία:Βυζαντινά κάστρα
Κατηγορία:Κάστρα στη Ρουμανία
Γεώργιος Μαντζαρόπουλος

Ο **Γεώργιος Μαντζαρόπουλος** (1864 - 27 Μαΐου 1949) ήταν Πρόεδρος της Κοινότητας Κατερίνης από το 1920 ως το 1922.

Υπήρξε από τους παλαιότερους κοινοτικούς συμβούλους της Κατερίνης. Το 1921 εξελέγη μέλος του Κοινοτικού Συμβουλίου με πρόεδρο το Γεώργιο Παπαπαράσχο. Στις 23 Μαρτίου 1921 έπειτα από την παραίτηση του αναπληρωτή προέδρου της κοινότητας Δημητρίου Τσιάμη, ο Μάντζαρης ορίστηκε αντικαταστάτης του. Το 1922 ο αριθμός των μελών του Κοινοτικού Συμβουλίου αυξάνεται από 11 σε 15 και πρόεδρος εκλέγεται ο Μαντζαρόπουλος, με αναπληρωτή τον Ιωάννη Αναγνωστόπουλο. Διαδέχθηκε τον Νικόλαο Λάμπαδο ως πρόεδρος της Κοινότητας Κατερίνης. 
Απεβίωσε στην Κατερίνη το 1949.

## Παραπομπές


Κατηγορία:Δήμαρχοι Κατερίνης
Κατηγορία:Έλληνες Κοινοτάρχες
Λάμπρος Λαμπριανίδης

Ο **Λάμπρος Λαμπριανίδης του Παντελή** (Τραπεζούντα, 1891 – Αθήνα, 13 Δεκεμβρίου 1953) ήταν Έλληνας πολιτικός ποντιακής καταγωγής. Υπηρέτησε ως βουλευτής Δράμας και υπουργός. Ήταν ιδρυτικό μέλος της Επιτροπής Ποντιακών Μελετών.

## Βιογραφία
Φοίτησε στο Γυμνάσιο της Τραπεζούντας και το 1907 γράφτηκε στη Νομική Σχολή του Πανεπιστημίου Αθηνών. Λίγο αργότερα πήρε μεταγραφή στο Πανεπιστήμιο Γενεύης, και αναγορεύτηκε αριστούχος διδάκτωρ των νομικών επιστημών σε ηλικία μόλις 19 ετών και έλαβε δίπλωμα Νομικής από το Πανεπιστήμιο της Πετρούπολης. 

Την περίοδο του Πρώτου Παγκοσμίου Πολέμου πολέμησε ως αξιωματικός του ρωσικού στρατού και τραυματίστηκε. Έπειτα από την Οκτωβριανή Επανάσταση κατέφυγε στη Ρουμανία και έπειτα πήγε στην Κωνσταντινούπολη. Διορίστηκε Γενικός Διευθυντής των Πολιτικών Υποθέσεων στην Αδριανούπολη και στη συνέχεια πολιτικός διοικητής του Καραγάτς. Παραιτήθηκε έπειτα από τη Μικρασιατική Καταστροφή. Χρημάτισε 2 φορές υφυπουργός Στρατιωτικών (στην κυβέρνηση του Γ. Παπανδρέου το 1944 και στην κυβέρνηση Σοφ. Βενιζέλου το Σεπτέμβριο του 1950, την τελευταία φορά άνευ χαρτοφυλακίου).

Εξελέγη για πρώτη φορά βουλευτής στις εκλογές του 1923. Στις εκλογές του 1926 εξελέγη  βουλευτής με την Ένωση Φιλελευθέρων. Επανεξελέγη βουλευτής με το Κόμμα Φιλελευθέρων το 1936, με την Εθνική Πολιτική Ένωση (Δημοκρατικόν Σοσιαλιστικόν Κόμμα) στις εκλογές του 1946 και με το Κόμμα Γεωργίου Παπανδρέου στις εκλογές του 1950 και τον Ελληνικό Συναγερμό στις εκλογές του 1951 και του 1952.

Στην κυβέρνηση του Παπάγου διορίστηκε υπουργός Εμπορικής Ναυτιλίας στις 22 Νοεμβρίου 1952.

Πέθανε τον Δεκέμβριο του 1953, ενώ ήταν εν ενεργεία υπουργός και βουλευτής. Κηδεύτηκε από το Μητροπολιτικό Ναό των Αθηνών.

Τον διαδέχθηκε ως υπουργός Εμπορικής Ναυτιλίας ο Γεώργιος Βογιατζής. Την έδρα του στη Δράμα κατέλαβε, έπειτα από αναπληρωματική εκλογή το 1954,  ο Κωνσταντίνος Λαμπριανίδης του Ελληνικού Συναγερμού με 23.046 ψήφους επικρατώντας του Αλέξανδρου Μπαλτατζή, ο οποίος έλαβε 19.123 ψήφους.

## Παραπομπές


## Εξωτερικοί σύνδεσμοι
* Κηδεία του Υπουργού Εμπορικής Ναυτιλίας Λάμπρου Λαμπριανίδη, 15/12/1953

Κατηγορία:Βουλευτές Δράμας
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Έλληνες υπουργοί Εμπορικής Ναυτιλίας
Κατηγορία:Έλληνες υφυπουργοί Στρατιωτικών
Κατηγορία:Έλληνες υπουργοί Άνευ Χαρτοφυλακίου
Κατηγορία:Βουλευτές εκλεγμένοι με το Κόμμα Γεωργίου Παπανδρέου
Στέφανος Βαρδάκας

Ο **Στέφανος Βαρδάκας** του Κωνσταντίνου (Ιωάννινα 1882 ή 1883 - Φτέρη, Σκοτεινά, 18 Δεκεμβρίου 1943) ήταν Έλληνας δικηγόρος και βουλευτής Κατερίνης-Βερροίας-Ναούσης όταν η Πιερία υπαγόταν στο νομό Θεσσαλονίκης. Υπηρέτησε ως βουλευτής από το 1923 ως το 1926.
## Βιογραφία
Καταγόταν από τα Ιωάννινα, αδερφός του Επισκόπου Κίτρους Παρθενίου Βαρδάκα, και σπούδασε Νομικά στο Παρίσι. Υπήρξε πολεμιστής κατά τον πόλεμο του 1897 και μέλος του Συνδέσμου Πολεμιστών.
Το 1929 ήταν υποψήφιος Δήμαρχος Κατερίνης.
Προσχώρησε στο Προοδευτικόν Κόμμα και μετέσχε στο συνέδριό του, το 1932.
Εκτελέστηκε το 1943 κατά την περίοδο της Κατοχής.

Ήταν παντρεμένος με την Ευρυδίκη Φούντου.

## Παραπομπές


Κατηγορία:Έλληνες δικηγόροι του 19ου αιώνα
Κατηγορία:Βουλευτές Κατερίνης-Βεροίας-Ναούσης
Μουχαρέμ Ρουστέμ

Ο **Μουχαρέμ Ρουστέμ** ήταν Δήμαρχος Κατερίνης μετά την απελευθέρωση της πόλης από τους Τούρκους. Στις πηγές αναφέρεται και ως **Μουχαρέμ Εφέντης**.

Γεννήθηκε κατά τον 19ο αιώνα. Τον Οκτώβριο του 1912, όταν απελευθερώθηκε η Κατερίνη ο Μουχαρέμ ήταν ήδη Δήμαρχος. Οι Κατερινιώτες τον εμπιστεύτηκαν και παρέμεινε Δήμαρχος ως το 1915. Η διοίκησή του ήταν συνετή και πέτυχε να παραδώσει ασύλητο το Κοινοτικό Ταμείο. Το 1915 τον διαδέχθηκε ο Βασίλειος Κυργιάνης, ο οποίος έγινε ο πρώτος Έλληνας Δήμαρχος της Κατερίνης. Ο Δήμος Κατερίνης υποβιβάστηκε σε Κοινότητα το 1918. Πέθανε τον 20ό αιώνα.

## Πηγές
*

Ρουστεμ Μουχαρεμ
Νιμζοϊνδική άμυνα

Η **Νιμζοϊνδική άμυνα** (*Nimzo-Indian Defence*) (κωδικοί ECO E20–E59) είναι ένα σκακιστικό άνοιγμα το οποίο χαρακτηρίζεται από τις κινήσεις:

:1. δ4 Ιζ6
:2. γ4 ε6
:3. Ιγ3 Αβ4

Οι κινήσεις αυτές είναι εφικτές και με άλλη σειρά, όπως 1.γ4 ε6 2.Ιγ3 Ιζ6 3.δ4 Αβ4.

## Θεωρία
Αυτό το υπερμοντέρνο άνοιγμα αναπτύχθηκε από τον γκρανμαίτρ Άρον Νίμζοβιτς, ο οποίος το εισήγαγε στο ανώτερο επίπεδο για το σκάκι στις αρχές του 20ού αιώνα. Αντίθετα από τις περισσότερες Ινδικές άμυνες, η Νιμζοϊνδική δεν συνεπάγεται κάποιο άμεσο φιανκέτο, αν και τα μαύρα συχνά απαντούν με ...β6 και ...Αβ7. Με το κάρφωμα του λευκού ίππου τα μαύρα εμποδίζουν το 4.ε4 και επιδιώκουν να προκαλέσουν δίπλωμα των λευκών πιονιών. Τα λευκά θα προσπαθήσουν να δημιουργήσουν ένα κέντρο πιονιών και να αναπτύξουν τα κομμάτια τους ώστε να προετοιμαστούν για μια επίθεση στη πλευρά των μαύρων.

Η καθυστέρηση των μαύρων να συμμετάσχουν σε μια δομή πιονιών κάνει την Νιμζοϊνδική (μερικές φορές αναφέρεται κοινώς και ως "Νίμζο") μια πολύ ευέλικτη άμυνα στο 1.δ4. Μπορεί επίσης να μεταφερθεί σε γραμμές του Γκαμπί της βασίλισσας ή της Ινδικής άμυνας της βασίλισσας. Η Νιμζοϊνδική είναι μια εξαιρετικά σεβαστή άμυνα απέναντι στο 1.δ4, παίζεται σε όλα τα επίπεδα και έχει παιχτεί από κάθε παγκόσμιο πρωταθλητή μετά τον Χοσέ Ραούλ Καπαμπλάνκα. Τα λευκά παίζουν συχνά 3.η3 ή 3.Ιζ3 για να αποφευχθεί η Νιμζοϊνδική, επιτρέποντας στα μαύρα να ανταποκριθούν με 3.Ιζ3 Αβ4+ (σε Μπογκοϊνδική άμυνα) παίζοντας 4.Αδ2 ή 4.Ιβδ2, παρά 4.Ιγ3.

## Παραπομπές


## Εξωτερικοί σύνδεσμοι
* Αγγλόφωνα βικιβιβλία: Chess Opening Theory: Nimzo-Indian Defence

Κατηγορία:Σκακιστικά ανοίγματα
Πεγιούουε

Το **Πεγιούουε** (ισπανικά: *Pelluhue*) είναι μια πόλη και κοινότητα στην επαρχία Καουκένες της έβδομης περιοχής της κεντρικής Χιλής του Μάουλε.

Η κοινότητα του Πεγιούουε έχει μια έκταση 371,4 χλμ² και συνορεύει στα βόρεια με το Τσάνκο, στα νότια με τη Κομπκεκούρα (Επαρχία Νιούμπλε), στα ανατολικά με το Καουκένες και στα δυτικά με τον Ειρηνικό Ωκεανό. Η έδρα του είναι η πόλη του Κουρανίπε.

Αν και το Κουρανίπε είναι η έδρα του δήμου, το Πεγιούουε έχει έναν μεγαλύτερο πληθυσμό. Σύμφωνα με την απογραφή του 2002, το Πεγιούουε εκτείνεται σε μια έκταση 371.4 χλμ² και είχε 6.414 κατοίκους. Το Πεγιούουε έχει αυξηθεί σταθερά κατά τη διάρκεια των τελευταίων δύο δεκαετιών.

Και οι δύο πόλεις, το Πεγιούουε και το Κουρανίπε, είναι σήμερα δημοφιλή παράκτια θέρετρα. Το Πεγιούουε εξελίχθηκε από έναν ταπεινό όρμο των ψαράδων σε ένα πολυσύχναστο θερινό θέρετρο σε λιγότερο από 50 χρόνια. 

Και το Πεγιούουε και το Κουρανίπε ήταν μέρος του δήμου του Τσάνκο μέχρι το 1979. Ο δήμος και η κοινότητα του Πεγιούουε δημιουργήθηκε επίσημα στις 26 Οκτωβρίου 1979, όταν και οι δύο πόλεις, μαζί με τα γειτονικά εδάφη τους, δημιούργησαν ένα νέο δήμο.

Ως κοινότητα, το Πεγιούουε είναι μια διοικητική διαίρεση του τρίτου επιπέδου της Χιλής που διοικείται από ένα δημοτικό συμβούλιο, διευθύνεται από έναν δήμαρχο ο οποίος εκλέγεται άμεσα κάθε τέσσερα χρόνια.

Το Εθνικό Καταφύγιο «Λος Ρουίλες» είναι ένα πάρκο στο ανατολικότερο μέρος του δήμου. Το πάρκο περιέχει πολλά εγγενή είδη δέντρων και φυτών. Πολλά από αυτά είναι μοναδικά στην περιοχή.

## Εξωτερικοί σύνδεσμοι

* Δήμος του Πεγιούουε 
* Indicadores comunales de Pelluhue en la Biblioteca del Congreso Nacional de Chile Κοινοτικοί δείκτες του Πεγιούουε στη βιβλιοθήκη του Κογκρέσου της Χιλής 
* Εθνικό Ινστιτούτο της Στατιστικής  

Κατηγορία:Πόλεις της Χιλής
Κατηγορία:Κοινότητες της Χιλής
Μακρόν Τείχος (Θρακική Χερσόνησος)

Το λεγόμενο **Αγοραίο Τείχος** ή **Μακρόν Τείχος** ήταν μια οχύρωση που χτίστηκε από τον Μιλτιάδη τον Πρεσβύτερο για την άμυνα της Θρακικής Χερσονήσου, τη σύγχρονη Καλλίπολη. Δεν πρέπει να συγχέεται με το Αναστάσειο Τείχος, το οποίο βρίσκεται σε άλλη τοποθεσία στα δυτικά της Κωνσταντινούπολης.

Αναφέρεται ότι έγιναν έργα αποκατάστασης από τον Περικλή και τον Δερσιλλίδα. Στις 26 Ιανουαρίου 447 μ.Χ. ένας σεισμός προκάλεσε την κατάρρευση των Μακρών Τειχών. Αργότερα ανακατασκευάστηκαν από τον Ιουστινιανό το 559, και απέκρουσαν με επιτυχία εισβολή των Κουτριγούρων.

## Παραπομπές


Κατηγορία:Βυζαντινή στρατιωτική αρχιτεκτονική
Κατηγορία:Αρχαία Θράκη
Ανακωχή της Φωξάνης

Η **Ανακωχή της Φωξάνης** (ρουμάνικα *Armistițiul de la Focșani*, γνωστή και ως **Εκεχερία της Φωξάνης**) ήταν συμφωνία που έβαλε τέλος στις συγκρούσεις μεταξύ της Ρουμανίας και των Κεντρικών Δυνάμεων στο πλαίσιο του Πρώτου Παγκοσμίου Πολέμου. Υπογράφτηκε στις 9 Δεκεμβρίου 1917 στη Φωξάνη της Ρουμανίας.

## Υπόβαθρο

Η Ρουμανία εισήλθε στον Πρώτο Παγκόσμιο Πόλεμο τον Αύγουστο του 1916, όταν εισέβαλε στην Αυστροουγγαρία στην προσπάθεια της να καταλάβει την Τρανσυλβανία (περιοχή με ρουμανική πλειονότητα). Ωστόσο, η Γερμανία προχώρησε σε αντεπίθεση τον Σεπτέμβριο του 1916 και κατέλαβε το Βουκουρέστι και άλλα εδάφη της Ρουμανίας μέχρι τον Δεκέμβριο του 1916. Η ρουμανική κυβέρνηση αναγκάστηκε να υποχωρήσει στο Ιάσιο της Μολδαβίας, αλλά κατάφερε να αποτρέψει την καταστροφή χάρη στις μεγάλες ρωσικές ενισχύσεις που στάλθηκαν στη Μολδαβία με σκοπό να αποτρέψουν την εισβολή των Κεντρικών Δυνάμεων στη Νότια Ρωσία.

## Ανακωχή

Μετά την Οκτωβριανή Επανάσταση του 1917, στη Ρωσία ξέσπασε εμφύλιος πόλεμος και η ρωσική κυβέρνηση απέσυρε τα στρατεύματα της από τη Ρουμανία. Υπό τη διοίκηση του Λέων Τρότσκι, μια αντιπροσωπεία των Μπολσεβίκων με αρχηγό τον Αντόλφ Γιόφε ξεκίνησε τις διαπραγματεύσεις για ειρήνη με τις Κεντρικές Δυνάμεις στο Μπρεστ-Λιτόφσκ. Λόγω της γεωγραφικής θέσης της και της έλλειψης ρωσικής βοήθειας, η ρουμανική κυβέρνηση αναγκάστηκε να ζητήσει ειρήνη.

Η ανακωχή υπογράφτηκε στις 9 Δεκεμβρίου 1917 στη Φωξάνη στον ποταμό Σερέτη, μέρος της κύριας αμυντικής γραμμής των Ρουμάνων. Η υπογραφή της ανακωχής σήμανε τη λήξη των συγκρούσεων της Ρουμανίας με τη Γερμανία, την Αυστροουγγαρία, τη Βουλγαρία και την Τουρκία.

## Επακόλουθα

Ενώ οι συγκρούσεις είχαν λήξει, τα περισσότερα εδάφη της Ρουμανίας παρέμειναν υπό τον έλεγχο των Κεντρικών Δυνάμεων. Τον Μάη του 1918, η κυβέρνηση της Ρουμανίας υπέγραψε την τιμωρητική Συνθήκη του Βουκουρεστίου, η οποία απαιτούσε από τη Ρουμανία να παραχωρήσει την επαρχία της Δοβρουτσάς και αρκετά περάσματα στα Καρπάθια Όρη και να χορηγήσει πολλαπλά οικονομικά προνόμια στις Κεντρικές Δυνάμεις.

Το 1919, οι εδαφικές εκχωρήσεις της Ρουμανίας στη Γερμανία αποκηρύχτηκαν από τη Συνθήκη των Βερσαλλιών. Οι εκχωρήσεις της Ρουμανίας στην Αυστροουγγαρία αποκηρύχτηκαν από τη Συνθήκη του Αγίου Γερμανού το 1919 και από τη Συνθήκη του Τριανόν το 1920, ενώ οι εκχωρήσεις στη Βουλγαρία αποκηρύχτηκαν από τη Συνθήκη του Νεϊγύ το 1919.

## Παραπομπές



## Πηγές

*
*
*Glenn E. Torrey (1989), "Romania Leaves the War: The Decision to Sign an Armistice, December 1917", East European Quarterly, 23 (3): 283–92

Κατηγορία:Συνθήκες του Α΄ Παγκοσμίου Πολέμου
Πέτρος

## Βασιλείς της Αραγωνίας
*Πέτρος Ε΄ της Αραγωνίας, 15ος αιώνας

## Βασιλείς της Βραζιλίας
*Πέτρος Α΄ της Βραζιλίας, (1798 - 1834)
*Πέτρος Β΄ της Βραζιλίας, (1825 - 1891)

## Βασιλείς της Βουλγαρίας & της Σερβίας
*Πέτρος Α΄ της Βουλγαρίας
*Πέτρος Δ΄ της Βουλγαρίας, (12ος αιώνας)
### Σερβία
*Πέτρος Α΄ της Σερβίας, (1870 - 1921)

## Βασιλείς της Κύπρου
*Πέτρος Α΄ της Κύπρου, 14ος αιώνας 
*Πέτρος Β΄ της Κύπρου, 14ος αιώνας

## Βασιλείς της Πορτογαλίας
*Πέτρος Α΄ της Πορτογαλίας, 14ος αιώνας 
*Πέτρος Β΄ της Πορτογαλίας, 17ος αιώνας
*Πέτρος Γ΄ της Πορτογαλίας, 18ος αιώνας
*Πέτρος Ε΄ της Πορτογαλίας, 19ος αιώνας

## Βασιλείς της Ρωσίας
*Πέτρος Α΄ της Ρωσίας (ο Μέγας), (1672 - 1725)
*Πέτρος Β΄ της Ρωσίας, (1715 - 1730)
*Πέτρος Γ΄ της Ρωσίας, (1728 - 1762)

## Δούκες των Βουρβόνων
*Πέτρος Α΄ της Βουρβόνης, 14ος αιώνας

## Δούκες της Βρεττάνης
*Πέτρος Α΄ της Βρετάνης, 13ος αιώνας
*Πέτρος Β΄ της Βρετάνης, 15ος αιώνας

## Πατριάρχες
### Αντιοχείας
*Πέτρος Β΄ Αντιοχείας, 5ος αιώνας
*Πέτρος Γ΄ Αντιοχείας, 11ος αιώνας

### Αλεξανδρείας
*Πέτρος Α΄ Αλεξανδρείας, 4ος αιώνας.
*Πέτρος Β΄ Αλεξανδρείας, 4ος αιώνας
*Πέτρος Γ΄ Αλεξανδρείας, 5ος αιώνας
*Πέτρος Δ΄ Αλεξανδρείας, 7ος αιώνας
*Πέτρος Ζ΄ Αλεξανδρείας, (1949 - 2004)

### Οικουμενικοί
*Πατριάρχης Πέτρος, 7ος αιώνας

## Άλλα πρόσωπα
*Πέτρος του Κουρτεναί, 13ος αιώνας, σταυροφόρος, κατ'όνομα Λατίνος αυτοκράτορας της Κωνσταντινούπολης κατά την περίοδο 1217 - 1219
*Πέτρος, δούκας της Κοΐμπρα, 15ος αιώνας, αντιβασιλιάς της Πορτογαλίας
*Πέτρος Φωκάς, 10ος αιώνας, ευνούχος στρατοπεδάρχης και στρατηγός στην Βυζαντινή Αυτοκρατορία

## Άλλες χρήσεις
*Νησί του Πέτρου Α΄, στην Ανταρκτική.

## Δείτε επίσης
*Άγιος Πέτρος, αποσαφήνιση αγίων και τοπωνυμίων

* Κατηγορία:Ανδρικά ελληνικά ονόματα
Πρίγκιπες βοηθοί στον παπικό θρόνο

Οι **πρίγκιπες βοηθοί στον παπικό θρόνο** είναι κληρονομικές θέσεις στη Ρωμαϊκή Κουρία. 

## Πληροφορίες

Τα οφίκια αυτά έχουν καθιερωθεί από τις αρχές του 16ου αιώνα και είναι οι μοναδικές κληρονομικές θέσεις που διατηρούνται στο Βατικανό μετά την μεταρρύθμιση του 1968. Από το 1710 ο επικεφαλής της οικογένειας Κολόνα είναι ένας εκ των δύο βοηθών του Πάπα ενώ ο έτερος βοηθός ήταν από το 1735 ο επικεφαλής της οικογένειας Ορσίνι. Το 1958 όμως ο πρίγκιπας Φίλιππο Ορσίνι καθαιρέθηκε από τον Πάπα Πίο λόγω της σχέσης του με την ηθοποιό Μπελίντα Λι και της απόπειράς του να αυτοκτονήσει. Στην θέση του διορίστηκε ο επικεφαλής της οικογένειας Τορλόνια.

Σήμερα οι κάτοχοι του τίτλου είναι οι:

* Πρίγκιπας Δον Αλεσσάντρο Τορλόνια, πρίγκιπας Τορλόνια
* Πρίγκιπας Δον Μαρκαντώνιο Κολονα, πρίγκιπας και Δούκας του Παλιάνο

Κατηγορία:Βατικανό
Κατηγορία:Ρωμαϊκή Κουρία
Αρμαβίρ (Αρμενία)

Το **Αρμαβίρ** () είναι μια πόλη στα δυτικά της Αρμενίας. Αποτελεί την πρωτεύουσα της επαρχίας Αρμαβίρ. Ιδρύθηκε το 1931 από την κυβέρνηση της Σοβιετικής Σοσιαλιστικής Δημοκρατίας της Αρμενίας. Κατά την απογραφή του 2011 ο πληθυσμός της πόλης ήταν 29.319, μειώθηκε από τους 46.900 που είχαν αναφερθεί στην απογραφή του 1989. Επί του παρόντος, η πόλη έχει κατά προσέγγιση πληθυσμό 28.900 κατοίκων σύμφωνα με την επίσημη εκτίμηση του 2016.

Η πόλη ήταν γνωστή ως **Σαρνταραμπάτ** μεταξύ του 1931 και του 1935, και **Χοκτεμπεριάν** από το 1935 έως το 1995. Σήμερα, το Αρμαβίρ είναι η έδρα της Επισκοπής του Αρμαβίρ της Αρμενικής Αποστολικής Εκκλησίας.

## Αδελφοποιημένες πόλεις
*  Αρμαβίρ, Ρωσία
*  Θεοδοσία, Ουκρανία
*  Ντέιρ εζ-Ζορ, Συρία

## Παραπομπές


Κατηγορία:Πόλεις της Αρμενίας
Κάστρο του Δυρραχίου

Το **Κάστρο του Δυρραχίου**  είναι ένα κάστρο , κτίσμα του 5ου ή 6ου αιώνα, που βρίσκεται στο Δυρράχιο, της σημερινής Αλβανίας.

## Ιστορία
Το κάστρο χτίστηκε από τον αυτοκράτορα του Βυζαντίου  Αναστάσιο Α΄. Εκείνη την εποχή ο Αναστάσιος έκανε την πόλη μία από τις πιο οχυρωμένες πόλεις στην Αδριατική. Επισκευές έγιναν σε πολλά τμήματα του τείχους μετά τον καταστροφικό σεισμό του 1273. Αυτή τη στιγμή μεσαιωνικά τείχη έχουν 4,6 μέτρα ύψος και τρεις πύλες, μερικοί από τους πύργους οχύρωσης σώζονται σχεδόν στο ένα τρίτο του αρχικού μήκους των τειχών του κάστρου. Το κάστρο ενισχύθηκε με αρκετούς πύργους από την Δημοκρατία της Βενετίας κατά την κατοχή της πόλης, έπειτα με την κατάληψη της πόλης από την Οθωμανική Αυτοκρατορία το τείχος ενισχύθηκε.

Το κάστρο είναι τώρα ένα δημοφιλές τουριστικό αξιοθέατο της Αλβανίας στο Δυρράχιο.

## Παραπομπές


Κατηγορία:Βυζαντινά κάστρα
Κατηγορία:Κάστρα στην Αλβανία
Πρίγκιπας Φίλιππο Ορσίνι

Ο **Πρίγκιπας Φίλιππο Ορσίνι** ήταν κάτοχος του οφικίου του βοηθού στον παπικό θρόνο.

## Βιογραφικά στοιχεία

Υπήρξε επικεφαλής της οικογένειας Ορσίνι, μιας εκ των παλαιοτέρων αριστοκρατικών οικογενειών της Ιταλίας και κληρονομικός κάτοχος του οφικίου του βοηθού στον παπικό θρόνο. Υπήρξε γνωστός playboy της εποχής. Τον Σεπτέμβριο του 1957 γνώρισε την Βρετανίδα ηθοποιό Belinda Lee συνάπτοντας μαζί της σχέση, αν και ήταν παντρεμένος. Στις 28 Ιανουαρίου του 1958 μεταφέρεται στο νοσοκομείο καθώς είχε κόψει τις φλέβες του. Παράλληλα στον ημερήσιο τύπο κυκλοφόρησαν φήμες περί απόπειρας αυτοκτονίας αναγκάζοντας τον Πάπα Πίο ΙΒ΄ να τον διατάξει να αποσυρθεί στο Μοναστήρι. Λίγο αργότερα τον καθαίρεσε από την θέση του αποπέμποντας παράλληλα τα κληρονομικά δικαιώματα της οικογένειας Ορσίνι στο οφφίκιο του βοηθού του Πάπα, τα οποία διατηρούσε από τα 1700.

Απεβίωσε τον Οκτώβριο του 1984 στη Ρώμη. Ήταν παντρεμένος και είχε αποκτήσει δύο παιδιά.

## Παραπομπές


Κατηγορία:Ρωμαϊκή Κουρία